ચોમાસા અગાઉ પણ ખાસ કરીને વેજલપુર, જોધપુર, સેટેલાઈટ, પ્રહ્લાદનગર જેવા અનેક વિસ્તારોના રોડ તંત્રનાં સ્ટોર્મ વોટર અને ડ્રેનેજનાં ખોદકામથી નાગરિકો માટે ‘ભયનજક’ બન્યા હતા. તે વખતે પણ સત્તાવાળાઓએ વિવિધ સ્તરના રોડ રિસરફેસિંગના દાવા કર્યા હતા. જોકે આ તમામ વિસ્તારોમાં રોડ રિસફેસિંગમાં વેઠ જ ઉતારાઈ છે. ડીબીએમ કોટિંગની જાડાઈ જળવાઈ નથી. ડીબીએમ કોટિંગની સપાટી એક સમાન જળવાઈ રહે તે માટે પહેલાં રોડ લેવલ લઈ તાર બાંધીને ખીલા ઊભા કરી સપાટીનું લેવલ મેળવવામાં આવે છે. આ કામગીરી માટે પેવર મશીન સાથે સેન્સર લગાડેલાં હોય તો સેન્સર દ્વારા રોડની ઊંચી નીચી સપાટીમાં એક સરખો માલ ભરી એકસમાન સપાટી મેળવી શકાય છે.